
	REPUBLIKA HRVATSKA

BJELOVARSKO-BILOGORSKA ŽUPANIJA

GRAD ČAZMA

GRADSKO VIJEĆE

  


KLASA: 021-05/23-01/01 
URBROJ: 2103-2-05/03-23-9
Čazma, 23.06.2023.
Z A P I S N I K

s 15. sjednice Gradskog vijeća Grada Čazme 

održane 23.06.2023. godine (petak), u Multifunkcionalnom centru u Čazmi, 

s početkom u 9 sati
NAZOČNI:

1. Đuran Damir

2. Grčić Igor
3. Jančić Gordana

4. Jurina Jurica

5. Marinić Kristijan

6. Matešin Đuro
7. Novković Branko
8. Petrović Nevena

9. Žugaj Ivana 
IZOČNI:

1. Baćani Nedeljka

2. Bertek Tatjana

3. Habijančić Marijana

4. Sabljak Murlin Ivana

Sjednicu je otvorio predsjednik Branko Novković, pozdravivši prisutne.
Po provedenoj prozivci, utvrđeno je da sjednici prisustvuje 9 vijećnika te da postoji kvorum za održavanje sjednice. 
Na usvajanje je dan zapisnik s 14. sjednice te je, po provedenom glasovanju, jednoglasno usvojen. Po provedenom glasovanju, jednoglasno je usvojen i sljedeći
D N E V N I   R E D:
1. Donošenje Odluke o kratkoročnom zaduženju Grada Čazme

Izvjestitelj: gradonačelnik Dinko Pirak, prof.

Točka 1.
Gradonačelnik Dinko Pirak obrazložio je prijedlog Odluke o kratkoročnom zaduženju
Grada Čazme. 

Ovom odlukom odobrava se kratkoročno kreditno zaduženje Grada Čazme kod Erste&Steiermarkische Bank d.d. na rok od 12 mjeseci, sukladno ponudi od 20. lipnja 2023. godine na iznos do 600.000,00 eura. Kratkoročno zaduženje koristit će se za privremeno financiranje radova na asfaltiranju nerazvrstane ceste u Dapcima, dijela županijske ceste ŽC3128 kroz naselja Čazma, Suhaja i Pobjenik te za obavljanje stručnog nadzora na izvedenim radovima, do odobrenja sredstava od strane Ministarstva prometa, mora i infrastrukture temeljem natječaja Fonda solidarnosti Europske unije, a na preporuku Ministarstva prometa, mora i infrastrukture, zbog velikog broja pristiglih zahtjeva i mogućeg produženja roka obrade istih.

Odobrenje sredstava od strane Fonda očekuje se već do kraja lipnja, a najkasnije kroz mjesec dana, stoga postoji mogućnost da se kratkoročni zajam neće ni aktivirati, pojasnio je gradonačelnik.
Rasprave nije bilo te je Odluka o kratkoročnom zaduženju Grada Čazme donesena jednoglasno, s 9 glasova za.
Time je iscrpljen Dnevni red te je predsjednik zaključio sjednicu u 09:30 sati.

	ZAPISNIČARKA

Ivana Gusić, dipl. nov.
	PREDSJEDNIK
GRADSKOG VIJEĆA

Branko Novković, mag.med.techn.

